โครงการ
ปกป้องและเชิดชูสถาบันพระมหากษัตริย์ และหน่วยบำบัดทุกข์ บำรุงสุข จังหวัดหนองคาย 
กิจกรรม
ปกป้องและเชิดชูสถาบันพระมหากษัตริย์ และหน่วยบำบัดทุกข์ บำรุงสุข จังหวัดหนองคาย
งบประมาณ     950,000    บาท       หน่วยรับผิดชอบ     ที่ทำการปกครองจังหวัดหนองคาย
๑. หลักการและเหตุผล


๑.๑ รัฐบาลมีนโยบายปกป้องและเชิดชูสถาบันพระมหากษัตริย์ สถาบันพระมหากษัตริย์เป็นองค์ประกอบสำคัญของการปกครองในระบอบประชาธิปไตยตามประเพณีการปกครองของไทย รัฐบาลจึงถือเป็นหน้าที่สำคัญยิ่งยวดในอันที่จะเชิดชูสถาบันนี้ไว้ด้วยความจงรักภักดีและปกป้องรักษาพระบรมเดชานุภาพ โดยจะใช้มาตรการทางกฎหมาย มาตรการทางสังคมจิตวิทยา  และมาตรการทางระบบสื่อสารและเทคโนโลยีสารสนเทศในการดำเนินการกับผู้คะนองปาก ย่ามใจหรือประสงค์ร้าย มุ่งสั่นคลอนสถาบันหลักของชาติโดยไม่คำนึงถึงความรู้สำนึกและความผูกพันภักดีของคนอีกเป็นจำนวนมาก ตลอดจนเผยแพร่ความรู้ความเข้าใจที่ถูกต้องและเป็นจริงเกี่ยวกับสถาบันพระมหากษัตริย์และพระราชกรณียกิจเพื่อประชาชน ทั้งจะสนับสนุนโครงการทั้งหลายอันเนื่องมาจากพระราชดำริ ส่งเสริมให้เจ้าหน้าที่ สถานศึกษา ตลอดจนหน่วยงานทั้งหลายของรัฐเรียนรู้เข้าใจหลักการทรงงาน สามารถนำหลักดังกล่าวมาประยุกต์ใช้ในการปฏิบัติราชการและการพัฒนา ตลอดจนเร่งขยายผลตามโครงการและแบบอย่าง
 
1.2 สำนักพระราชวัง มีประกาศเรื่องพระบาทสมเด็จพระปรมินทรมหาภูมิพลอดุลยเดช                มหิตลาธิเบศรรามาธิบดี จักรีนฤบดินทร สยามมินทราธิราช บรมนาถบพิตร สวรรคต เมื่อวันพฤหัสบดีที่ 13 ตุลาคม พ.ศ. 2559 การสวรรคตของพระองค์สร้างความโศกเศร้าและเสียใจต่อประชาชนชาวไทยเป็นจำนวนมาก และ      พระมหากรุณาธิคุณอันใหญ่หลวงต่อพสกนิกรชาวไทยตลอดมา ประชาชนทุกหมู่เหล่าต่างแสดงความเสียใจและความอาลัยต่อการสวรรคต ซึ่งรัฐบาลประกาศให้สถานที่ราชการ รัฐวิสาหกิจ และสถานศึกษาทุกแห่งลดธงครึ่งเสา           มีกำหนด 30 วัน และให้ข้าราชการและพนักงานรัฐวิสาหกิจไว้ทุกข์ มีกำหนด 1 ปี เริ่มนับแต่วันที่ 14 ตุลาคม      เป็นต้นไป อีกทั้ง นานาประเทศต่างแสดงความเสียใจต่อการสวรรคต ที่พระองค์ทรงเสริมสร้างความสัมพันธ์และทรงเป็นผู้นำที่อุทิศตนเพื่อประชาราษฎร์อย่างแท้จริง เพื่อเปลี่ยนความโศกเศร้าของประชาชนชาวไทยเป็นพลังอันยิ่งใหญ่ และเดินตามรอยเบื้องพระยุคลบาท ด้วยความรัก ความสามัคคีของพสกนิกรทุกหมู่เหล่า ได้รักษาสิ่งที่พระองค์ท่านสร้างมาทั้งชีวิต มุ่งมั่นทำความดีและน้อมนำสิ่งที่ท่านสอนไปใช้ในชีวิตอย่างมีความสุขต่อไป

๑.3 กรอบการดำเนินงานตามแผนพัฒนาเศรษฐกิจและสังคมแห่งชาติ ฉบับที่ 12 (พ.ศ. ๒๕60 –      ๒๕64) ได้กำหนดประเด็นการสร้างภูมิคุ้มกันของประเทศ เพื่อให้ประเทศไทยสามารถรองรับผลกระทบการเปลี่ยนแปลงได้อย่างมีประสิทธิภาพ ซึ่งประเทศไทยมีการปกครองในระบอบประชาธิปไตยอันมีพระมหากษัตริย์ทรงเป็นประมุข สถาบันพระมหากษัตริย์เป็นสถาบันหลักที่ยึดโยงคนไทยให้เกาะเกี่ยวคนในชาติอย่างแน่นแฟ้น เป็นแบบอย่างในการดำเนินชีวิตของคนในสังคมฯ 

๑.4 พระราชบัญญัติระเบียบบริหารราชการแผ่นดิน พ.ศ.๒๕๓๔ แก้ไขเพิ่มเติม ฉบับที่ ๗ พ.ศ.๒๕๕๐ กำหนดให้จังหวัดโดยผู้ว่าราชการจังหวัดเป็นผู้รับนโยบายและคำสั่งจากนายกรัฐมนตรีในฐานะหัวหน้ารัฐบาล คณะรัฐมนตรี กระทรวง ทบวง กรม มาปฏิบัติการให้เหมาะสมกับท้องที่และประชาชน นอกจากนี้ผู้ว่าราชการจังหวัดยังมีหน้าที่ในการบูรณาการส่วนราชการ หน่วยงาน ภาคส่วนต่าง ๆ ในพื้นที่ในการทำงานให้เกิดประโยชน์ต่อประชาชน  ตลอดจนการอำนวยความสะดวก บริการ แก้ไขปัญหาให้กับประชาชนอย่างทันท่วงที มีประสิทธิภาพ ประสิทธิผล 

๑.5 เพื่อเป็นการสร้างความรู้ ความเข้าใจ และร่วมกันปกป้องและเชิดชูสถาบันพระมหากษัตริย์      สร้างความรักความสามัคคีของประชาชน  และขยายผลโครงการอันเนื่องมาจากพระราชดำริในพื้นที่  อันจะส่งผลให้ประชาชนมีความรักชาติ เกิดความรักความสามัคคี เป็นรากฐานที่เหนียวแน่นในการพัฒนาประเทศชาติให้มีความเจริญมั่นคง  ตลอดจนเป็นการนำบริการภาครัฐไปให้บริการประชาชนตามภารกิจของส่วนราชการ                 จังหวัดหนองคายจึงได้จัดทำโครงการปกป้องและเชิดชูสถาบันพระมหากษัตริย์ และหน่วยบำบัดทุกข์ บำรุงสุข จังหวัดหนองคาย ขึ้น 
 ๒. วัตถุประสงค์

๒.๑ เพื่อปกป้องและเชิดชูสถาบันพระมหากษัตริย์ และสถาบันสำคัญของชาติ 

๒.๒ เพื่อให้ประชาชนมีความปรองดองสมานฉันท์ มีความเข้าใจร่วมกัน เกิดความสมัครสมานสามัคคีเป็นอันหนึ่งอันเดียวกัน และยึดมั่นในการปกครองระบอบประชาธิปไตยอันมีพระมหากษัตริย์ทรงเป็นประมุข

๒.๓ เพื่อให้ประชาชนได้รับความสะดวกในการรับบริการจากภาครัฐ  โดยไม่ต้องเดินทางเข้ามารับบริการที่จังหวัด เป็นการลดค่าใช้จ่าย ทำให้ประชาชนมีความพึงพอใจ มีทัศนคติที่ดีต่อหน่วยงานของรัฐ เป็นการสร้างความสัมพันธ์อันดีระหว่างประชาชนกับส่วนราชการ

๒.๔ เพื่อให้ส่วนราชการประจำจังหวัดและหน่วยงานต่าง ๆ มีความเข้าใจในปัญหา ความต้องการของประชาชนในพื้นที่อย่างแท้จริง และดำเนินการช่วยเหลือ บรรเทาความเดือดร้อน แก้ไขปัญหาให้กับประชาชนได้อย่างทันท่วงที มีประสิทธิภาพ ประสิทธิผล  และใช้เป็นข้อมูลจัดทำแผนงาน โครงการ เพื่อให้เกิดประโยชน์               ต่อประชาชน
๓. สอดคล้องและสนองตอบยุทธศาสตร์ชาติหรือนโยบายรัฐบาล/ยุทธศาสตร์กลุ่มจังหวัด /ยุทธศาสตร์จังหวัด

๓.๑ ยุทธศาสตร์ชาติหรือนโยบายรัฐบาล

 
๓.๑.๑  กรอบแนวทางแผนพัฒนาเศรษฐกิจและสังคมแห่งชาติ ฉบับที่ ๑2
         
  ๑) การปกป้องและเชิดชูสถาบันพระมหากษัตริย์ให้เป็นสถาบันหลักของประเทศ 

  ๒) ประเทศชาติมีความมั่นคงทุกมิติและสังคมมีความสมานฉันท์เพิ่มขึ้น
 
  3) สร้างความสงบสุขและการอยู่ร่วมกันอย่างสันติสุขในทุกพื้นที่

  ๓) เสริมสร้างความเข้มแข็งภาคเกษตร ความมั่นคงของอาหารและพลังงาน

  
๓.๑.๒ นโยบายรัฐบาล 



  ๑) การปกป้องและเชิดชูสถาบันพระมหากษัตริย์ 
 


  2) การลดความเหลื่อมล้ำของสังคมและการสร้างโอกาสในการเข้าถึงบริการของรัฐ

๓.๒ ยุทธศาสตร์จังหวัด


ยุทธศาสตร์ที่ 3 เสริมสร้างความมั่นคงเพื่อสังคมสงบสุข
๔. ตัวชี้วัด 

 
๔.๑  จัดกิจกรรมในพื้นที่เป้าหมาย จำนวน  9   ครั้ง  

๔.๒  ประชาชนเข้าร่วมกิจกรรมมีความพึงพอใจไม่น้อยกว่า ร้อยละ  ๘๐

5. การดำเนินการ
 
5.1 จัดทำแผนการดำเนินงาน และกำหนดเป้าหมายพื้นที่ดำเนินการ
 
5.2 ดำเนินการตามแผน โดยมีกิจกรรม ดังนี้
 

1) พิธีปฏิญาณตนปกป้องและเชิดชูสถาบันพระมหากษัตริย์
 

2) การให้ความรู้ความเข้าใจ และสร้างการตระหนักในการร่วมกันปกป้องและเชิดชูสถาบันพระมหากษัตริย์ และสถาบันสำคัญของชาติ ตลอดจนการสร้างความรัก ความสามัคคีของคนในชาติ
 

3) การมีส่วนร่วม การแสดงออกของประชาชน ในการร่วมกันปกป้องและเชิดชูสถาบันพระมหากษัตริย์ และการสร้างความรักความสามัคคีของคนในชาติ
 

4) การแสดงนิทรรศการเกี่ยวกับโครงการพระราชดำริ พระราชกรณียกิจ หมู่บ้านเศรษฐกิจพอเพียง และกิจกรรมตามรอยพระยุคลบาท
 

5) การให้บริการประชาชนตามภารกิจของส่วนราชการ ทุกส่วนราชการ เพื่อบำบัดทุกข์   บำรุงสุข เป็นการลดภาระค่าใช้จ่ายของประชาชนในการติดต่อราชการ ตลอดจนเป็นการสร้างความสัมพันธ์อันดีระหว่างส่วนราชการกับประชาชน
 

6) การรับฟังปัญหาแก้ไขปัญหาให้กับประชาชนในพื้นที่ เพื่อแก้ไขปัญหาและบรรเทาความเดือดร้อนของประชาชน และนำมาวางแผนในการแก้ไขปัญหาต่อไป
 
5.3 ประเมินผลการดำเนินงาน
 
5.4 สรุปผลการดำเนินงานรายงานผู้ว่าราชการจังหวัด 
6. แผนการใช้จ่ายงบประมาณ
 
งบประมาณตามยุทธศาสตร์การพัฒนาจังหวัดหนองคาย ประจำปีงบประมาณ พ.ศ. 2560 จำนวน  950,000 บาท (ตาม ผนวก ก)
7. ระยะเวลาดำเนินการ
 
เดือน ธันวาคม 2559 – สิงหาคม พ.ศ. 2560 (ตามผนวก ข)
8. พื้นที่ดำเนินการ

 
ดำเนินการในพื้นที่อำเภอ ทุกอำเภอ รวมจำนวน  9  ครั้ง
9. ผู้รับผิดชอบดำเนินงาน
 

9.1 ที่ทำการปกครองจังหวัดหนองคาย
 

9.2 อำเภอ ทุกอำเภอ
10. ผู้ติดตามประเมินผลโครงการ/กิจกรรม

 
ชื่อ  นายโสภณ  ห่วงญาติ 
ตำแหน่ง  นายอำเภอเมืองหนองคาย รักษาราชการแทน   
    







   ปลัดจังหวัดหนองคาย 

เบอร์โทรศัพท์มือถือ  08-9569-9850
 

เบอร์โทรศัพท์สำนักงาน  0-4241-1713 , 0-4242-1303
11. ผู้รายงานผลการดำเนินงาน
 

ชื่อ  นายสมควร  ใจซื่อ 
ตำแหน่ง  เจ้าพนักงานปกครองชำนาญการ รักษาการในตำแหน่ง     
  

 



   จ่าจังหวัดหนองคาย
 

เบอร์โทรศัพท์มือถือ  08-1833-3036  
 

เบอร์โทรศัพท์สำนักงาน  0-4241-1713 , 0-4242-1303 



๑๒. ผลหรือประโยชน์ที่ประชาชนในพื้นที่จะได้รับ
๑๒.๑  ประชาชนมีความตระหนักในการร่วมกันแสดงพลังปกป้องและเชิดชูสถาบันพระมหากษัตริย์ และ
มีความรู้ความเข้าใจเกี่ยวกับพระราชกรณียกิจ โครงการพระราชดำริ และหลักการทรงงานของพระบาทสมเด็จ      พระเจ้าอยู่หัวฯ
๑๒.๒  ประชาชนมีความรัก ความสามัคคี ปรองดองสมานฉันท์ และยึดมั่นในการปกครองระบอบ
ประชาธิปไตยอันมีพระมหากษัตริย์ทรงเป็นประมุข

๑๒.๓ ประชาชนได้รับความสะดวกในการรับบริการจากภาครัฐ  โดยไม่ต้องเดินทางเข้ามารับบริการที่จังหวัด เป็นการลดค่าใช้จ่าย  ทำให้ประชาชนมีความพึงพอใจ มีทัศนคติที่ดีต่อหน่วยงานของรัฐ เป็นการสร้างความสัมพันธ์อันดีระหว่างประชาชนกับส่วนราชการ

๑๒.๔ ส่วนราชการมีความเข้าใจในปัญหา ความต้องการของประชาชนในพื้นที่  ส่งผลให้สามารถดำเนินการช่วยเหลือ บรรเทาความเดือดร้อน แก้ไขปัญหาให้กับประชาชนได้อย่างทันท่วงที มีประสิทธิภาพ ประสิทธิผล  และเป็นข้อมูลจัดทำแผนงาน โครงการ เพื่อให้เกิดประโยชน์ต่อประชาชน
๑3. ผู้เสนอโครงการ
 



(ลงชื่อ)
(นายโสภณ  ห่วงญาติ)
 



        นายอำเภอเมืองหนองคาย รักษาราชการแทน
 




            ปลัดจังหวัดหนองคาย 
๑4. ผู้เห็นชอบโครงการ
 
 


(ลงชื่อ)
(นายประสงค์  คงเคารพธรรม)
 รองผู้ว่าราชการจังหวัดหนองคาย
๑5. ผู้อนุมัติโครงการ


 

(ลงชื่อ)
(นายสุชาติ  นพวรรณ)
 ผู้ว่าราชการจังหวัดหนองคาย
ภาคผนวก ข
ตารางกำหนดการจัดกิจกรรมปกป้องและเชิดชูสถาบันพระมหากษัตริย์ และหน่วยบำบัดทุกข์ บำรุงสุข
จังหวัดหนองคาย ประจำปี พ.ศ. ๒๕60
	ลำดับ
	อำเภอ
	วันที่จัดกิจกรรม
	สถานที่จัดกิจกรรม
	หมายเหตุ

	1
	ท่าบ่อ
	๒๔ มกราคม 2560
	องค์การบริหารส่วนตำบลบ้านว่าน ม.2 ต.บ้านว่าน
	

	2
	สังคม
	1๗ กุมภาพันธ์ 2560
	โรงเรียนสังกะลี – นาขาม ม.2 ต.แก้งไก่
	ร่วมกับสภากาชาดไทย

	3
	โพธิ์ตาก
	23  มีนาคม 2560 
	โรงเรียนบ้านโพธิ์ตาก ม.๑ ต.โพธิ์ตาก
	

	4
	ศรีเชียงใหม่
	20  เมษายน 2560
	โรงเรียนพานพร้าว ม.๕ ต.พานพร้าว
	

	5
	เมืองหนองคาย
	17  พฤษภาคม 2560
	โรงเรียนหินโงมพิทยาคม ม.4 ต.หินโงม
	

	6
	สระใคร
	14  มิถุนายน 2560
	โรงเรียนบ้านเหมือดแอ่ ม.10 ต.คอกช้าง
	

	7
	รัตนวาปี
	19  กรกฎาคม 2560
	โรงเรียนบ้านต้อน ม.7 ต.บ้านต้อน
	

	8
	เฝ้าไร่
	23  สิงหาคม 2560
	หอประชุมอำเภอเฝ้าไร่ ม.11 ต.เฝ้าไร่
	

	9
	โพนพิสัย
	20  กันยายน 2560  
	วัดโนนสวรรค์ ม.๙ ต.กุดบง 
	


หมายเหตุ :  1. วันที่จัดกิจกรรมหากอำเภอมีความประสงค์จะเปลี่ยนแปลงให้แจ้งที่ทำการปกครองจังหวัดหนองคาย
 
       2. แผนดำเนินโครงการอาจมีการเปลี่ยนแปลงและจะแจ้งให้ทราบต่อไป
ภาคผนวก ก
รายละเอียดค่าใช้จ่าย
โครงการปกป้องและเชิดชูสถาบันพระมหากษัตริย์ และหน่วยบำบัดทุกข์ บำรุงสุข จังหวัดหนองคาย
งบประมาณ  :  950,000 บาท
	ลำดับ
	หน่วยดำเนินการ
	ค่าใช้จ่าย
	จำนวนเงิน
(บาท)

	1
	ที่ทำการปกครองจังหวัดหนองคาย
	- ค่าวัสดุ
- น้ำมันเชื้อเพลิง
- ค่าใช้จ่ายอื่น ๆ ที่จำเป็น
	50,000

	2
	อำเภอเมืองหนองคาย

	- ค่าจัดสถานที่ เช่น เครื่องเสียง เต้นท์ โต๊ะ เก้าอี้ ป้าย เป็นต้น
- ค่าประกอบเลี้ยงอาหารและเครื่องดื่ม
- ค่าใช้จ่ายอื่น ๆ ที่จำเป็น
	100,000

	3

	อำเภอสังคม

	- ค่าจัดสถานที่ เช่น เครื่องเสียง เต้นท์ โต๊ะ เก้าอี้ ป้าย เป็นต้น
- ค่าประกอบเลี้ยงอาหารและเครื่องดื่ม
- ค่าใช้จ่ายอื่น ๆ ที่จำเป็น
	100,000

	4
	อำเภอศรีเชียงใหม่
	- ค่าจัดสถานที่ เช่น เครื่องเสียง เต้นท์ โต๊ะ เก้าอี้ ป้าย เป็นต้น
- ค่าประกอบเลี้ยงอาหารและเครื่องดื่ม
- ค่าใช้จ่ายอื่น ๆ ที่จำเป็น
	100,000

	5
	อำเภอโพธิ์ตาก
	- ค่าจัดสถานที่ เช่น เครื่องเสียง เต้นท์ โต๊ะ เก้าอี้ ป้าย เป็นต้น
- ค่าประกอบเลี้ยงอาหารและเครื่องดื่ม
- ค่าใช้จ่ายอื่น ๆ ที่จำเป็น
	100,000

	6
	อำเภอท่าบ่อ
	- ค่าจัดสถานที่ เช่น เครื่องเสียง เต้นท์ โต๊ะ เก้าอี้ ป้าย เป็นต้น
- ค่าประกอบเลี้ยงอาหารและเครื่องดื่ม
- ค่าใช้จ่ายอื่น ๆ ที่จำเป็น
	100,000

	7
	อำเภอรัตนวาปี
	- ค่าจัดสถานที่ เช่น เครื่องเสียง เต้นท์ โต๊ะ เก้าอี้ ป้าย เป็นต้น
- ค่าประกอบเลี้ยงอาหารและเครื่องดื่ม
- ค่าใช้จ่ายอื่น ๆ ที่จำเป็น
	100,000

	8
	อำเภอสระใคร
	- ค่าจัดสถานที่ เช่น เครื่องเสียง เต้นท์ โต๊ะ เก้าอี้ ป้าย เป็นต้น
- ค่าประกอบเลี้ยงอาหารและเครื่องดื่ม
- ค่าใช้จ่ายอื่น ๆ ที่จำเป็น
	100,000

	9
	อำเภอโพนพิสัย
	- ค่าจัดสถานที่ เช่น เครื่องเสียง เต้นท์ โต๊ะ เก้าอี้ ป้าย เป็นต้น
- ค่าประกอบเลี้ยงอาหารและเครื่องดื่ม
- ค่าใช้จ่ายอื่น ๆ ที่จำเป็น
	100,000

	10
	อำเภอเฝ้าไร่
	- ค่าจัดสถานที่ เช่น เครื่องเสียง เต้นท์ โต๊ะ เก้าอี้ ป้าย เป็นต้น
- ค่าประกอบเลี้ยงอาหารและเครื่องดื่ม
- ค่าใช้จ่ายอื่น ๆ ที่จำเป็น
	100,000

	รวม
	950,000


หนองคาย “เกษตรอุตสาหกรรมวัฒนธรรมรุ่งเรือง เมืองท่องเที่ยวลุ่มน้ำโขง”

